Diari Oficial de la Generalitat Valenciana


Sumari del DOGV 9193, del 13-10-2021 (2021/10127)

RESOLUCIÓ de 7 d'octubre de 2021, del conseller d'Economia Sostenible, Sectors Productius, Comerç i Treball, per la qual es trasllada crèdit de la línia S5266000 del primer període al segon de la convocatòria oberta de subvencions per a integració sociolaboral d'aturats en cooperatives i societats laborals, i es reassigna el crèdit disponible per a finançar ajudes a la prestació d'assistències tècniques a cooperatives i societats laborals convocades per la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, d'acord amb l'Ordre 11/2019, de 2 de desembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9193

Data del DOGV
:   13-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10533


Data del document
:   07-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 d'octubre de 2021, del conseller d'Economia Sostenible, Sectors Productius, Comerç i Treball, per la qual es trasllada crèdit de la línia S5266000 del primer període al segon de la convocatòria oberta de subvencions per a integració sociolaboral d'aturats en cooperatives i societats laborals, i es reassigna el crèdit disponible per a finançar ajudes a la prestació d'assistències tècniques a cooperatives i societats laborals convocades per la Resolució de 7 de desembre de 2020, del conseller d'Economia Sostenible, Sectors Productius, Comerç i Treball, d'acord amb l'Ordre 11/2019, de 2 de desembre. [2021/10502]  
Vist que l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, en endavant denominada Ordre de bases o bases de la convocatòria, regula en els articles 15 i 17, les subvencions públiques per a integració de persones desocupades com a sòcies treballadores o sòcies de treball en cooperatives i societats laborals (article 15) i les destinades a la contractació d'assistències tècniques per part d'aquest tipus d'entitats (article 17) i atribueix la competència per a la gestió d'aquestes a les direccions territorials de l'esmentada conselleria.  
Atés que a l'empara d'aquesta ordre, per a l'any 2021, el conseller d'Economia Sostenible va convocar anticipadament les ajudes destinades a assistències tècniques de l'article 17 de les bases mitjançant la Resolució del 7 de desembre de 2020 (DOGV 9002, 21.01.2021) i que en el punt 3 del punt resolutiu segon indicava que es finançaran amb càrrec al capítol IV, del programa 322.55, Promoció d'emprenedors, cooperativisme i economia social (línia S5266000), fins a un import de 150.000 euros, dels quals 60.000 euros procedeixen de fons finalistes amb origen en el Servei Públic d'Ocupació Estatal (SEPE) i 90.000 euros de fons propis de la Generalitat.  
Considerant que, conforme al que es disposa per l'art. 6.4 de les bases reguladores, el 21 de setembre de 2021, es va reunir la comissió de valoració de les sol·licituds de les ajudes indicades de l'art. 17 de les bases reguladores de l'exercici corrent i les va concedir per import de 48.003,36 euros. Com la dotació inicial de l'exercici aplicable a aquestes ajudes ascendia a 150.000 euros, i s'ha compromés crèdit en quantia de 48.003,36 euros, el crèdit romanent que queda disponible dels fons reservats per a aquest tipus d'ajudes públiques importa la diferència, això és, 101.996,64 euros dels quals 11.996,64 corresponen a fons finalistes procedents del SEPE (Ministeri de Treball i Economia Social) i 90.000 euros a fons propis no finalistes de la GV.  
Atés que la resolució també convocava ajudes de les regulades en l'article 15 de l'Ordre de bases, destinades a afavorir la integració sociolaboral de persones desocupades en aquest tipus d'entitats, i que, en el resolc segon, ordinal 5, assenyalava que en l'exercici 2021 es finançaran amb càrrec al mateix programa, capítol i línia per un import acumulat de 4.370.000 euros distribuïts a raó d'1.639.990 euros procedents de fons finalistes del SEPE i 2.730.010 euros de fons propis no finalistes de la Generalitat Valenciana.  
Considerant que, de conformitat amb el que s'estableix en l'article 59 del Reglament de la Llei de subvencions aprovat pel Reial decret 887/2006, de 21 de juliol, la resolució de convocatòria d'aquestes subvencions preveia en el punt resolutiu sisé, apartat 4, l'obertura de dos períodes diferenciats per a sol·licitar ajudes durant l'exercici i reservava determinats imports per a cadascun:  
- Un primer període que comprén les sol·licituds presentades fins al dia 30 de març de 2021, inclusivament, per al qual preveu un import total de 3.277.500 euros dels quals 1.230.000 euros corresponen a fons finalistes amb origen en el SEPE i 2.047.500 euros són procedents de fons propis de la Generalitat Valenciana.  
- Un segon període que comprén les sol·licituds presentades entre el 31 de març de 2021 i el 30 de juny de 2021, inclusivament, per un import total d'1.092.500 euros, dels quals 410.000 euros s'obtenen del SEPE i els restants 682.500 euros procedeixen de fons de la Generalitat.  
  
La convocatòria afegia que, conforme al que determina l'article 59 del Reglament de la Llei general de subvencions, l'import del segon període podrà incrementar-se amb la quantia que s'acorde traslladar de les quantitats no aplicades a la concessió d'ajudes en el primer període d'aquesta convocatòria oberta.  
Considerant que, amb data 11 d'agost de 2021, es publica en el Diari Oficial de la Generalitat Valenciana la Resolució del conseller d'Economia Sostenible, Sectors Productius, Comerç i Treball de 3 d'agost de 2021, que modifica l'anterior resolució per a ajustar l'import i distribució del crèdit pressupostari de la línia S5266000 a l'import autoritzat en la Llei de pressupostos de la Generalitat Valenciana per al 2021 i a l'import dels fons finalistes aprovat pel Ministeri de Treball i Economia Social per a la Comunitat Valenciana i que, en el cas de les ajudes de l'article 15 de les bases, queda establit en 921.590 euros. Per consegüent, el disponible finalment assignat a finançar en 2021 aquest tipus d'ajudes públiques queda reduït a un total acumulat de 3.651.600 euros dels quals 2.730.010 euros són aportats per la Generalitat i 921.590 euros pel SEPE.  
Considerant que la Resolució d'11 d'agost de 2021 deixa inalterat l'import de les subvencions procedents de fons del SEPE aplicables a ajudes per a la prestació d'assistències tècniques ?de l'article 17 de les bases?, que, com s'ha indicat, ascendeixen en 2021 a la suma de 150.000 euros i dels quals 60.000 euros són finançats pel SEPE i la Generalitat aporta la resta, és a dir, 90.000 euros.  
Atés que el 28 de setembre 2021, la comissió de valoració de les ajudes per a la integració sociolaboral'de l'article 15 de les bases- acordava concedir subvencions per import d'1.267.500,00 euros i proposava a la Direcció General d'Emprenedoria i Cooperativisme que, fent ús de la possibilitat prevista en l'article 59.5 del Reglament de la Llei general de subvencions, acordara traslladar la quantitat no aplicada en la primera fase o període dels dos previstos en la convocatòria, per import d'1.291.600 euros, al segon període de la convocatòria oberta, així com qualsevol altra quantitat provinent de renúncies, desistiments o altres circumstàncies posteriors.  
Considerant que es jutja oportú no alterar la distribució inicial de fons entre els dos períodes de la convocatòria d'ajudes a la integració sociolaboral i que aquesta contempla per al segon període de l'any 2021 una aportació d'1.092.500 euros, en la qual 682.500 euros procedeixen de fons propis de la Generalitat i 410.000 euros de fons finalistes del SEPE, i atés que l'aportació que el SEPE destina en 2021 a aquestes ajudes ha quedat reduïda a 921.590 euros, en comptes de la suma inicialment prevista (que era d'1.639.990 euros), és procedent assignar la diferència, és a dir, 511.590 euros, al primer període de la convocatòria.  
  
Amb això, el crèdit finalment assignat a aquest concepte de despesa per al primer període de 2021 queda fixat en un acumulat de 2.559.100 euros, que comprén el disponible pressupostat pel SEPE (921.590 euros), i el reservat per la Generalitat i publicat en la convocatòria (2.047.510 euros) com s'exposa per a més claredat en l'annex de la present resolució.  
Considerant que l'òrgan competent per a la concessió de les ajudes regulades en l'Ordre 11/2019, de 2 de desembre, ho és també per a resoldre les incidències que es produïsquen en els termes que disposa l'article 8.  
Atés que la competència per a resoldre en aquest cas correspon a la persona titular de la Conselleria d'Economia Sostenible, Sectors Productius, Comerç i Treball per ser el centre directiu competent en matèria de foment de l'economia social.  
Vist que aquesta competència ha sigut, no obstant això, delegada expressament per l'art. 7 de les bases a les persones titulars de les direccions territorials de l'esmentada conselleria.  
Vist, no obstant això, que el mateix art. 7.1, lletra d, assigna mitjançant delegació a la persona titular de la Direcció General d'Emprenedoria i Cooperativisme la competència per a dictar la resolució de trasllat de les quanties que hagen d'incorporar-se al finançament de les convocatòries que es tramiten en règim de convocatòria oberta i la competència per a dictar les resolucions d'aprovació de reajustaments d'anualitats.  
Amb la finalitat de mitigar en la mesura del possible el minvament experimentat en els fons estatals aplicats a promoure la integració laboral de persones desocupades en cooperatives i societats laborals acordada pel Ministeri de Treball i Economia Social amb les comunitats autònomes en la Conferència Sectorial de 28 d'abril de 2021 que va distribuir aquests fons entre aquelles, resolc:  
  
Primer  
Traslladar el finançament no aplicat en el primer dels dos períodes en què es divideix la convocatòria oberta abans esmentada al finançament del segon dels períodes establits en aquesta, per a aplicar-lo a la concessió de les ajudes regulades per l'article 15 de l'Ordre 11/2019, de 2 de desembre, esmentada; i acordar, en conseqüència, el trasllat d'1.291.600,00 euros corresponents al sobrant no emprat en el primer període, que unit als 1.092.500 euros assignats inicialment al segon període previst, suma un total de 2.384.100,00 euros.  
  
  
Segon  
Assignar la totalitat del crèdit disponible en la línia S5266000 d'ajudes de l'art. 17 de l'Ordre 11/2019, de 2 de desembre, destinades a finançar la prestació d'assistències tècniques a cooperatives i societats laborals de la Comunitat Valenciana per import de 101.996,64 euros al finançament del segon període de la convocatòria oberta de les ajudes de l'article 15 de la mateixa ordre i aplicar-lo, per tant, a afavorir en 2021 la incorporació de persones desocupades com a sòcies treballadores o de treball en cooperatives i societats laborals de la Comunitat Valenciana.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana, perquè se'n prenga coneixement i als efectes oportuns.  
  
Contra aquesta resolució, que esgota la via administrativa, podrà interposar-se un recurs de reposició davant el mateix òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 7 d'octubre de 2021.- La directora general d'Emprenedoria i Cooperativisme (p. d., O 11/2019; DOGV 8692): María Teresa García Muñoz.